### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Moslavačka gora i Bilogora** |
| subota, 12.10.2019. |
| **Polazak:** parkiralište Delta u 6 sati | **Povratak:** u kasnim večernjim satima |
| **Prijevoz:** osobna vozila | **Cijena:** 220 kn |
| Opis: Subotnji jesenski izlet za zagrižene skupljače pečata. Oni koji žele mogu na ovome izletu skupiti pečate s dvije kontrolne točke Hrvatske planinarske obilaznice: Vis i Stankov vrh.

1. dio - Moslavačka gora
Vozit ćemo se autocestom do Popovače, a odatle lokalnom cestom do Gornje Jelenske gdje počinje hodački dio izleta. Staza nas vodi kroz šume i proplanke preko vrhova Vis i Humka do ruševina srednjovjekovnog dvorca Garićgrad gdje će nas čekati automobili. Staza nije pretjerano zahtjevna, onima koje zanima geologija bit će interesantno vidjeti naslage prapora i potoke koji teku preko škriljevca. Sa Visa se nudi pogled na Kutinu.

2. dio  - Bilogora
Automobilima ćemo nastaviti prema Koprivnici. Putem je moguće zaustavljanje u Velikom Grđevcu i kratki obilazak Kulturnog centra Mate Lovraka i razgledavanje mlina u kojem je snimljen film Družba Pere Kvržice te vlaka iz filma Vlak u snijegu. (To ovisi o veličini i sastavu grupe i vremenu koje nam bude trebalo za obilazak Moslavačke gore.) Stižemo u selo Jagnjedovec odakle nastavljamo automobilima do mjesta gdje počinje kratki „uspon“ na 308 m visoki Stankov vrh. Nakon kratkog zadržavanja slijedi povratak u Rijeku.Napomena:Uvjet za održavanje izleta je najmanje dva prijavljena automobila s uplaćenim prijevozom svih putnika. U protivnom izlet će se otkazati. Hrana i piće iz ruksaka. |
| **Težina staze:** lagana staza (oko 6 sati hoda) |
| **Oprema:** Osnovna planinarska oprema. |
| **Vodič(i):** Zdravko Scheibl |
| **Prijave i informacije:** u tajništvu Društva do11.10.2019. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.